Trelis/gawiki huggingface dataset:
Oileán na Cathrach. Is oileán Éireannach í Cathair na Naomh nó Oileán na Cathrach. Tá sé suite amach ó chósta iardheisceart Chontae Mhaigh Eo idir an tOileán Chliara ó thuaidh agus Inis Toirc ó dheas. Níl éinne ina chónaí ar an oileán an lá atá inniu ann.
Bhí mainistir ar an oileán go luath i ré na Críostaíochta agus tá iarsmaí de shéipéal agus de na ballaí timpeall air le feiceáil go fóill, in éineacht le roinnt leac greanta. Ceaptar go bhfuil a rian de dhíthreabha manach ón seachtú haois ar an oileán freisin.
Déantar oilithreacht go dtí an t-oileán leis na cianta, go mór mhór ar an 15ú Lúnasa, 's é sin, ar Lá Fhéile Muire Mór. Sroichtear an t-oileán ar bhád as Inis Toirc, de ghnáth.
Deoirinis. Is oileán Éireannach é Deoirinis, é suite i gCuan Mó i gContae Mhaigh Eo. Tá sé neamháitrithe. "Oileán na Beatles" a thugtaí air uaireanta, siocair gur le John Lennon é tráth.
Oileán Máistir. Is oileán Éireannach é Oileán Máistir. Tearmann éan atá ann anois.
An t-éiceachóras.
Bíonn puifíní Atlantach ("Fratercula arctica") agus guairdeall ar an oileán gach samhradh. Cuairt géanna sa gheimhreadh.
Inis Muirígh. Is oileán Éireannach í Inis Muirígh. 
Féach freisin.
Naomh Molaise
An tOileán Bréan. Is oileán Éireannach é an tOileán Bréan. Tá sé suite ag béal chuan na gCealla Beag, i gContae Dhún na nGall. Tá teach solais ar an oileán a tógadh sa bhliain 1838 agus a bhaintear úsáid as go fóill.
Inis Mhic an Doirn. Is oileán Éireannach í Inis Mhic an Doirn.
An Chruit. Is oileán in Éirinn í an Chruit. Tá sí suite sna Rosa, in iarthar Chontae Dhún na nGall. Tá an t-oileán ceangailte leis an mhór-roinn le droichead.
Inis Trá Tholl. Is oileán Éireannach í Inis Trá Tholl. Tá teach solais ar a chósta thiar.
Loiste Beag. Is oileán Éireannach é Loiste Beag.
Loiste Mór. Is oileán i dTuaisceart Éireann é an Loiste Mór (Béarla: "Lustymore"). Tá sé ar cheann de na 150 oileán i Loch Éirne, i gContae Fhear Manach.
Inis Faithlinn.  
Is oileán Éireannach í Inis Faithlinn. Mainistir a bhí san oileán le breis agus míle bliain. Ba í an mhainistir seo inar scríobhadh annála Inis. I measc na bhfothracha atá ann faoi láthair tá séipéal Hiberno-Rómhánúil agus séipéal ón 11ú haois agus mainistir Agaistíneach.
Loch Léin. Is loch i gContae Chiarraí é Loch Léin, agus é ar an loch is mó de Lochanna Chill Airne. 
Síolraíonn ainm an locha, de réir dealraimh, ón mhainistir ar Inis Faithlinn, ionad scoláireachta thiar sna Meánaoiseanna.
Státseirbhís Thuaisceart Éireann. Is í Státseirbhís Thuaisceart Éireann an maorlathas buan do Thionól Thuaisceart Éireann. Tá aon roinn déag ann agus réimse neamh-rannach comhlachtaí eile poiblí cosúil le Invest NI.
Gleann an Ghad. Is sráidbhaile é Gleann an Ghad. Tá sé suite in Iorrais, in iarthuaisceart Chontae Mhaigh Eo.
Sruth Fada Con. Is inbhear é Sruth Fada Con. Tá sé suite in Iorrais, in iarthuaisceart Chontae Mhaigh Eo.
Oileán Éadaí. Is sráidbhaile é Oileán Éadaí ("Oileán Éadaigh" uaireanta) Tá sé suite in gContae Mhaigh Eo, leath bealaigh idir Caisleán an Bharraigh agus Cathair na Mart.
Conradh Luimnigh. Chuir Conradh Luimnigh deireadh leis an gcogadh in Éirinn idir na Seacaibítigh agus lucht leanúna Uilliam Oráisteach (Uilleam III Shasana). Chuir sé clabhsúr ar léigear Luimnigh sa bhliain 1691. Dhá chonradh a bhí ann i ndáiríre agus síníodh iad beirt ar 3 Deireadh Fómhair 1691. Deirtear go ndearnadh é seo ar "Chloch an Chonartha," bloicín éagothrom aolchloiche a bhíodh ina cheap marcaigh agus atá ar taispeáint anois ar bhonn i Luimneach.
Na hAilt Mhíleata.
De réir na nAlt, bhí cead ag saighdiúirí Seacaibíteacha de chuid na reisimintí a gcuid arm agus bratach a thabhairt leo chun na Fraince agus dul sa Bhriogáid Éireannach. Thoiligh timpeall 14,000 saighdiúir lena dhéanamh, agus cuireadh iad chun Corcaí, áit a ndeachaigh siad ar bord loinge. Ba mhinic a muirín lena gcois. Is iomaí saighdiúir eile a chuaigh thar sáile chun liostáil i reisimintí na Spáinne agus na hOstaire. 
B'fhéidir le saighdiúirí Seacaibíteacha dul in Arm Uilleam, cé nach ndearna ach timpeall míle duine acu é sin. Chuaigh míle eile abhaile. 
Naoi n-alt is fiche a bhí sa Chonradh agus iad socraithe ag an Leifteanant-Ghinearál Godert de Ginkell, ardcheannasaí arm Uilleam, agus ag na Leifteanant-Ghinearáil D'Usson agus Philibert-Emmanuel de Froulay, chevalier de Tessé, ardcheannasaithe an airm Sheacaibítigh. Is iad na daoine a chuir a lámh leis an gConradh D'Usson, le Chevalier de Tessé, Latour Montfort, Pádraig Sáirséal (Iarla Leamhcáin), an Coirnéal Nioclás Puirséal ó Luachma, Marcas Talbóid agus Piaras de Buitléir, tríú Bíocunta Ghabhalmhaí.
Na hAilt Shibhialta.
Chosain na hAilt seo cearta na n-uasal Seacaibíteacha a thogair fanacht in Éirinn agus ar Chaitlicigh a bhformhór. Ní raibh a dtailte le coigistiú má rinne siad móid dílseachta d'Uilleam agus do Mháire, agus bhí cead ag uaisle Caitliceacha a bheith faoi airm. Bhí síocháin ag teastáil ó Uilleam in Éirinn, agus bhí sé féin agus an Pápa dulta d'aontaobh sa bhliain 1891 de réir Chonradh Augsburg. 
Stad rialtas Uilleam de chloí leis na hAilt Shibhialta i gceann tamaill, mar d'aithin an Pápa Séamas II mar Rí reachtúil na hÉireann sa bhliain 1892. Na huaisle a bhí tar éis an mhóid dílseachta a thabhairt tháinig siad féin agus a sliocht slán, ach bhí an chuid eile ("an dream nár mhionnaigh") i mbaol, cé gur éirigh le roinnt acu an eisreachtaíocht a fháil cealaithe. 
Ón mbliain 1695 rith an Pharlaimint Éireannach roinnt péindlíthe a raibh d'aidhm acu tabhairt ar na huaisle Caitliceacha nár mhionnaigh faoin am sin scaradh lena gcreideamh. Neartaíodh na dlíthe sin ar chúiseanna polaitiúla i rith Chogadh Chomharbas na Spáinne (1701-1714). Cé nár cuireadh i bhfeidhm go dian iad le himeacht aimsire níor leasaíodh iad go dtí seachtóidí na haoise sin. 
Díobhadh maoine de réir Shocrú Uilleam.
I Mí na Nollag 1699 thug na Coimisinéirí Coigistithe tuairisc ar an díobhadh maoine do Theach na dTeachtaí in Éirinn mara leanas:
Astu seo:
Áth Tí an Mheasaigh. Is sráidbhaile é Áth Tí an Mheasaigh atá suite i gContae Mhaigh Eo.
An Baile Glas, Contae Mhaigh Eo (Ceara). Is sráidbhaile é An Baile Glas atá suite i gContae Mhaigh Eo.
Baile na Cora. Is sráidbhaile é Baile na Cora atá suite i gContae Mhaigh Eo.
Muine Chonalláin. Is sráidbhaile é Muine Chonalláin atá suite i gContae Mhaigh Eo.
Both Chomhla. Is sráidbhaile é Both Chomhla atá suite i gContae Mhaigh Eo.
Teileagrafaíocht. Is éard is Theileagrafaíocht ann (ón nGréigis: "Tele" τηλε "i bhfad amach", agus "graphein" γραφειν "scríbhinn") ná cianiompar nó tarchur fadachair teachtaireachtaí nó comharthaí, trí theicneolaíocht chomharthaíochta áirithe. Bíonn faisnéis an chomhartha tiontaithe i gcód (ar a dtugtar uaireanta 'teanga') a mhíonn ar eolas ag an seoltóir agus an nglacadóir araon. Bíonn na cóid den sórt seo ceaptha de réir teorainneacha an chórais chomharthaíochta ar leith.
Carlos Franqui. Scríbhneoir Cúbach, file, iriseoir, léirmheastóir ealaíne, agus gníomhaí polaitiúil ba ea Carlos Franqui (16 Aibreán, 2010 - 4 Nollaig, 1921). Tar éis coup d'état na bliana 1952, a d'eagraigh Fulgencio Batista, ghlac sé páirt san "Movimiento 26 de Julio", a bhí faoi stiúir Fidel Castro. Nuair a d'éirigh leis an Réabhlóid Chúbach, sa bhliain 1959, cuireadh é i gceannas ar Revolución, agus deineadh páipéar oifigiúil as ina dhiaidh sin. Tar éis difríochtaí leis an réimeas, d'fhág sé Cúba lena theaghlach agus sa bhliain 1968 bhris sé go hoifigiúil leis an rialtas nuair a shínigh sé litir a cháin an t-ionraidh Sóivéadach ar an tSeicslóvaic. Go minic, nochtfadh sé tuairimí léirmheasa in aghaidh beartas an Rialtais Cúbach, go dtí go bhfuair sé bás ar 16 Aibreán, 2010.
Aigéad eileagach. Is frithocsaídeoir de chuid fheanóil aiceanta é an t-aigéad eileagach a fhaightear i go leor torthaí agus glasraí, lena n-áirítear sméara dubha, sútha craobh, sútha talún, mónóga, gallchnónna, peacáin, pomagránait, Lycium barbarum agus bianna plandaí eile.
Sméar dhubh. Is toradh inite é an sméar dhubh a tháirgtear trí aon cheann de na speicis éagsúla sa ghéineas Rubus ón bhfine Rosaceae.
Gallchnó. Síol inite d'aon chrann den ghéineas "Juglans" is ea an gallchnó, go háirithe an gallchnó Peirseach, "Juglans regia". Bíonn bia cnó briste de chuid "Juglans nigra" ar fáil go coitianta freisin ar bhonn tráchtála i gcainníochtaí beaga, mar atá bianna ullmhaithe le bia cnó "Juglans cinerea".
George Petrie. Bhí George Petrie (1 Eanáir 1790 - 17 Eanáir 1866) ina phéintéir, ina cheoltóir agus ina sheandálaí. Bhí sé ar dhuine de scoláirí móra na hÉireann. 
Beatha.
Rugadh Petrie i mBaile Átha Cliath agus tógadh é ag 21 Sráid Mhór Shéarlais. Ba dhual athar dó an ealaín, ó ba é mac James Petrie, portráidí agus péintéir miondealbh as Obar Deathain, é. Fuair George oiliúint ealaíontóra i scoileanna Chumann Ríoga Bhaile Átha Cliath, mar ar ghnóthaigh sé bonn airgid sa bhliain 1805 in aois a cheithre bliana déag. 
Tar éis dó cuairt a thabhairt ar Shasana le cúpla cara, cuairt nár lean an rath í, d'fhill sé ar Éirinn agus thug faoin ealaín arís, go háirithe sceitseanna le haghaidh grábhálacha i leabhair thaistil. Bhí a shaothair le fáil in "Beauties of Ireland" (James Norris Brewer), "Excursions through Ireland" (Thomas Cromwell) agus treoirleabhair a scríobh George Newenham Wright i dtaobh Chill Airne, Chill Mhantáin agus Bhaile Átha Cliath.
Tháinig suim ag Petrie in iarsmaí an tseansaoil, agus bhí sé ina bhall de choiste seandachtaí Acadamh Ríoga na hÉireann. Eisean a bhí freagrach as a lán lámhscríbhinní tábhachtacha a cheannach, ar nós cóip d"'Annála Ríochta Éireann" ó láimh na n-údar, agus as samplaí den tseanmhiotalóireacht a fháil, ar nós Chros Chonga. Bhí tábhacht lenar scríobh sé faoi sheandálaíocht agus faoi ailtireacht na hÉireann, go háirithe "Round Towers of Ireland", alt a bhí le fáil ar "The Ecclesiastical Architecture of Ireland", leabhar dá chuid a tháinig amach sa bhliain 1845. Léitear fós an cuntas a thug sé ar thuamaí na Ceathrún Móire. Chomh maith leis sin, thug sé seal ina eagarthóir ar an "Dublin Penny Journal" agus ar an "Irish Penny Journal", dhá iris ársaíochta don slua.
Idir na blianta 1833 agus 1843 bhí baint aige le Suirbhéireacht Ordanáis Éireann mar cheann foirne na Roinne Dinnseanchais. Bhí idir Sheán Ó Donnabháin agus Eoghan Ó Comhraí, beirt scoláirí den scoth, ina mbaill den fhoireann. 
Rinne Petrie agus Ó Comhraí mórán amhrán Gaeilge a bhailiú. Ó Comhraí a bhreacadh síos na focail agus Petrie a dhéanadh an ceol a chóipeáil, ag iarraidh ar an amhránaí gach mír den amhrán a athrá nó go raibh an t-iomlán scríofa. 
Níor éirigh sé as an ealaín, agus uiscedhathanna ba rogha leis mar mheán. Tá meas air mar phéintéir Rómánsach den scoth, agus tá cuid de na pictiúir is fearr aige le fáil i nGailearaí Náisiúnta na hÉireann.
D’éag Petrie ar 17 Eanáir 1866, in aois 76 dó, agus cuireadh é i nGlas Naíon.
Lycium barbarum. Speiceas de phlanda bláthanna is ea Lycium barbarum a bhaineann leis an teaghlach Solanaceae. Is plandaí adhmadacha duillsilteacha ilbhliantúla iad a thagann ón tSín ó dhúchas. Tugtar lus an mhangaire air i nGaeilge.
Líne Oder-Neisse. An teorainn idir an Ghearmáin agus an Pholainn a dréachtaíodh i ndiaidh an Dara Cogadh Domhanda is ea Líne Oder-Neisse (, ). Tá an líne déanta go príomha as na haibhneacha Neisse agus Oder, agus sroicheann sé Muir Bhailt taobh thiar de na cathracha cósta Szczecin (Gearmáinis: "Stettin") agus Świnoujście ("Świnoujście").
Lübeck. Is cathair i dtuaisceart na Gearmáine í Lübeck, agus í ar an dara chathair is mó sa Schleswig-Holstein, agus ceann de na calafoirt móra sa Ghearmán. Bhí sí, le roinnt céadta bliain, ina 'phríomhchathair' ar an Chonradh Hainseatach agus, mar gheall ar a hoidhreacht ailtireachta 'Brící Gotacha', tá sí liostaithe ag UNESCO mar 'Shuíomh Oidhreachta Domhanda'. Sa bhliain 2005, bhí daonra de 213,983 aici.
Suite ar an abhainn Trave, is í Lübeck an calafort Gearmánach is mó ar an Mhuir Bhailt. Tá sean-bhaile na cathrach suite ar oileán atá timpeallaithe le huisce na Trave.
Nascann canáil na hElbe-Lübeck an Trave leis an Elbe. Tá abhainn thábhachtach eile in aice le lár an bhaile, sí sin an Wakenitz. Ceanglaíonn an 'Autobahn 1' Lübeck le Hamburg agus an Danmhairg (Vogelfluglinie). Is trá-bhaile agus calafoirt farantóireachta í an bhuirg Travemünde, ar chósta na Mhuir Bhailt. Nascann a stáisiún lárnach Lübeck le roinnt línte, go háirithe, an líne go dtí Hamburg.
Lárionad Airgeadais Domhanda Shang-hai. Is ilstórach spéire an-ard é an Lárionad Airgeadais Domhanda Shang-hai (Sínis shimplithe : 上海 环球 金融 中心), atá suite i bPudong, An tSín, deartha ag Kohn Pedersen Fox. 
Ilstórach ilchineálach atá ann, comhdhéanta d'oifigí, óstáin, seomraí comhdhála, deiceanna breathnóireachta, agus siopalanna ar urlár na talún. 
Ar na hurláir 79 go dtí 03, tá an t-óstán Páirc Hyatt Shang-hai, le 174 seomraí agus svuíteanna. Is é an dara óstán is airde é ar domhan, ag sárú an Grand Hyatt Shang-hai ar an 53ú go 87ú urlár ar an Túr Jin Mao in aice leis.
Dordveidhil. Is uirlis cheoil í an dordveidhil.
Clairinéad. Is gléas ceoil gaoithe í an clairinéad ón bhfocal Iodáilise "clarino" ("trumpa"). Tá roinnt saghsanna clairinéad ann—an grúpa gléasanna gaoithe is mó dá bhfuil ann. Feadán fada atá sa chlairinéad agus é déanta de ghnáth as aon gheocán amháin den speiceas "Arundo donax" (cineál féir). Le tamall anuas, déantar an feadán as ábhar sintéiseach freisin. 
Rinne Johann Christoph Denner agus a chlann mhac an chéad chúpla clairnéad sa Ghearmáin, timpeall na 1700idí.
Ezra Nawi. Ba ghníomhaí cearta daonna as Iosrael é Ezra Nawi (nó "Ezra Yizhak Nawi" nó "Ezra Yitzchak Nawi") a tháinig chun cinn go hidirnásiúnta tar éis gur ciontaíodh é sa bhliain 2007 as páirt a ghlacadh i gcíréib agus ionsaí a dhéanamh ar phóilín bainteach le scrios theach Arabach sa Bhruach Thiar ag Póilíní Teorainn na hIosráile. 
Cúlra.
Rugadh é sa bhliain 1952. Pluiméireacht an cheird a bhí aige. Bhíodh baint aige le gluaiseacht óige cumannach agus é ina ógánach agus thosaigh sé amach sa ghníomhaíocht pholaitiúil tar éis an Chéad Intifada sna 1980dí.
Polaitíocht.
Tháinig sé chun cinn go hidirnásiúnta tar éis gur ciontaíodh é sa bhliain 2007 as páirt a ghlacadh i gcíréib agus ionsaí a dhéanamh ar phóilín bainteach le scrios theach Arabach sa Bhruach Thiar ag Póilíní Teorainn na hIosráile.
Conspóid.
Ciontaíodh Ezra Nawi in Iosrael as sodamacht a dhéanamh ar ógánach Palaistíneach sa bhliain 1992. Ciontaíodh é as úsáid mhídhleathach a bhaint as uirlisí troda is as coireanna a bhaineann le drugaí, agus tá dhá sheal caite sa phríosúín aige dá mbarr, sna blianta 1997 agus 2006. 
B'iarpháirtí é Ezra Nawi den pholaiteoir Éireannach David Norris. Scríobh David Norris litir i 1997 chun Nawi a cabhrú.
Oileán na Deascabhála. Is oileán iargulta bolcánach san Atlantach Theas sna teochreasa é Oileán na Deascabhála. Cuid den chríoch Bhriotanach San Héilin, Oileán na Deascabhála agus Tristan da Cunha atá ann. Cónaíonn gobharnóir na críche i Jamestown, i San Héilin.
Tá an t-oileán suite 1,600 ciliméadar amach ó chósta na hAfraice agus 2,250 ciliméadar ó chósta Mheiriceá Theas. Tá 88 ciliméadar cearnach d'achar ann.
Ceaptar go bhfaca loingseoir ón bPortaingéil an t-oileán den chéad uair sa bhliain 1501 ach, má chonaic, níl aon taifead air sin le fáil anois. Ar Fhéile na Deascabhála sa bhliain 1503, tháinig loingseoir Portaingéalach eile, Alfonso de Albuquerque, ar an oileán. D'ainmnigh sé as an bhféile é.
Tá daoine ag maireachtáil ar Oileán na Deascabhála ón bhliain 1815 i leith, an bhliain ar cuireadh garastún Briotanach isteach ann, é sin i ndiaidh Napoléon Bonaparte a chur i ngéibhinn ar San Héilin.
Cé nach bhfuil daonra dúchasach ná buanseasmhach inniu ann, bíonn isteach is amach le míle duine ina gcónaí ar Oileán na Deascabhála. Is as an oileán San Héilin a bhformhór, agus as an Ríocht Aontaithe agus as na Stáit Aontaithe cuid eile díobh. Oibríonn an chuid is mó díobh le fórsaí míleata na Ríochta Aontaithe. Oibríonn daoine eile le seirbhísí teileachumarsáide agus eagraíochtaí spáis mar NASA, nó ag soláthar seirbhísí sóisialta agus riaracháin. Tá scoil ar an oileán do pháistí suas le 16 bliana d'aois.
Iompraíocht. Tagraíonn an iompraíocht do ghníomhartha a bhaineann le córas nó orgánach, de ghnáth i ndáil lena gcomhshaol, lena n-áirítear na córais nó na horgánaigh eile go léir, chomh maith leis an timpeallacht fhisiciúil. Is éard atá ann ná freagra an chórais nó an orgánaigh ar spreagthaigh éagsúla nó ionchuir, cibé acu inmheánach nó seachtrach, comhfhiosach nó fo-chomhfhiosach, follasach nó ceilte, agus deonach nó neamhdheonach.
Pobal (Bitheolaíocht). Is éard is pobal ann ná na horgánaigh go léir a bhaineann leis an speiceas céanna agus a chónaíonn sa cheantar geografach céanna. D'fhéadfadh idir-síolrú ag beirteanna a bheith i gceist san acar nó sa cheantar a úsáidtear chun an pobal a shainmhíniú agus a bheith níos dóchúla ná tras-phórú le haonán ó acair eile. De ghnáth, bíonn pórú i bhfad níos coitianta taobh istigh den cheantar ná trasna na teorann.
Tréith fheinitíopach. Is éard is tréith ann ná athraitheach (nó leagan) ar leith de charachtar feinitíopach orgánaigh, a fhéadfar a bheith faighte le hoidhreacht, trí thionchar an chomhshaoil nó a bheith ina meascán den dá cheann. Mar shampla, tá dath súile ina charachtar nó ina asbhaint de tréith, cé go bhfuil gorm, donn ina dtréithe.
Éagsúlacht ghéiniteach. Tagraíonn éagsúlacht ghéiniteach, leibhéal na bithéagsúlachta, do líon iomlán na dtréithe géiniteacha i gcomhdhéanamh géiniteach an speicis. Déantar idirdhealú idir an éagsúlacht ghéiniteach agus athraitheacht ghéiniteach, déanann an 'athraitheacht ghéiniteach' cur síos ar chlaonadh na dtréithe géiniteacha i dtreo an athraithe.
Athchuingir ghéiniteach. Is éard is athchuingir ghéiniteach ann ná an próiseas trína mbristear móilín d'aigéad núicléach (de ghnáth aigéad dí-ocsairibeanúicléasach (ADN), ach freisin aigéad ribeanúicléasach (ARN)) agus ansin ina gceanglaítear go dtí ceann éagsúil eile é. Is féidir leis tarlú idir móilíní comhchosúla de ADN, mar atá in athchuingir homalógach, nó i móilíní neamhchosúla, mar atá i gcríochcheangail neamh-homalógach. Is modh coitianta é an athchuingir i ndeisiú ADN sa bhaictéir agus san eocarót araon. Tarlaíonn athchuingir sna heocaróit freisin le linn na méóise, áit a éascaíonn sé trasdáileadh crómasómach.
Sreabhadh géinte. Sa ghéineolaíocht daonra, is éard is sreabhadh géinte ann ná (ar a dtugtar freisin géinimirce) aistriú ailléile na ngéinte ó phobal amháin go ceann eile.
Scagdhealú. Is éard is scagdhealú ann ná fuil duine a ghlanadh trí fhuíolltáirgí a bhaint aisti le hinneall scagdhealaithe.
Beo-dheonú. Is éard is beo-dheonú ann ná orgáin (nó cuid de cheann) a dheonú ó othar go hothar agus an duine atá ag déanamh an deonaithe beo. An duán is mó a bhíonn i gceist leis an gcineál seo deonaithe.
Baill bheatha. Is iad na baill bheatha orgáin na colainne.
Trasphlandú orgán. Is éard is trasphlandú orgán ann ná aistriú orgáin nó fíocháin ó dhuine amháin chuig duine eile mar chóir leighis. 
Muna leathphéire comhionann leis an deontóir an faighteoir, spreagann an nódú seo frithghníomh imdhíonach, chomh dian go bhféadfaidh sé an fíochán trasphlandaithe a mhilleadh go hiomlán. 
Tarlaíonn an frithghníomh seo de bharr próitéiní coimhthíocha a thabhairt isteach don fhaighteoir. Is féidir é a rialú a bheag nó a mhór le drugaí imdhíonathoirmiscthe, agus is lú é i gcomhréir dhíreach le dlúithe an ghaoil idir deontóir is faighteoir. 
Trasphlandaíodh na fíocháin is na horgáin seo go rathúil: fuil is fochoda na fola, smior cnáimhe, duán, ae, croí, is scamhóga i gcásanna cliseadh géar orgán. 
Faightear fíochán le trasphlandú ó dheontóirí beo is corpáin chuí. 
Stair.
Tá an choirne, i dtosach na súile, á trasphlandú ó na 1930idí, ach sa chás seo níl aon cheist go dtarlóidh frithghníomh imdhíonach.
Is féidir coirní a choinneáil i mbainc stórála is a úsáid chun daille de bharr dochair do thosach na súile, mar a tharlaíonn i gcatarachtaí, a leigheas.
Rinneadh an chéad trasphlandú croí ar an 3 Nollaig 1967.
Ní hé an croí an t-aon rud amháin is féidir a thrasphlandú anois, áfach. Is féidir duán, scamhóg, ae, lámh agus fiú aghaidh a thrasphlandú chomh maith.
Sa bhliain 2005, ba í an Francach Isabelle Dinoire an chéad duine ar domhan a fuair trasphlandú aghaidhe tar éis do mhadra ionsaí fíochmhar a dhéanamh uirthi. Mhair Isabelle ar feadh aon bhliain déag i ndiaidh di an trasphlandú a fháil agus tá breis agus 20 trasphlandú aghaidhe déanta ar dhaoine eile ar fud an domhain ó shin.
Is iontach an dul chun cinn atá déanta maidir le trasphlandú le blianta beaga anuas. Tá go leor daoine ar fud an domhain anois a bheadh marbh gan trasphlandú a fháil. Tá daoine eile ann, nach raibh i mbaol báis b’fhéidir, ach a bhfuil saol níos fearr acu mar go bhfuair siad trasphlandú.
In Éirinn.
Reáchtáiltear "An tSeachtain Feasachta i leith Deontóirí Orgán" in Éirinn san Earrach gach bliain.
Theropoda. Is éard is Theropoda (Gaeilge: "téireapód", ˈθɛrəpɒd/; fo-ord Theropoda /θɨˈrɒpɵdə/,brí;thero=mart agus poda=cosa") ann ná fo-ord de dineasár déchosach sáirisceach, agus 'craobh' nó 'clados' comhdhéanta den fho-ord agus a shliochtaigh (lena n-áirítear éin nua-aimseartha) araon. Bhí na dineasáir a bhain leis an fho-ord theropoda go príomha ina bhfeoiliteoirí, cé gur eascair roinnt grúpaí de na téireapód ó ainmhithe luibhiteacha, uiliteacha agus feithiditeacha.
Amy Winehouse. Ceolchumadóir agus amhránaí Sasanach a bhí in Amy Jade Winehouse (14 Meán Fómhair 1983 – 23 Iúil 2011). Amhránaí d'ard-cháil a bhí inti, agus rath agus duaiseanna bainte amach aici mar chontralt sna seánraí rithim agus na gormacha (R&amp;B), ceol sól agus snagcheol.
Cé go raibh an-mheas uirthi mar cheoltóir, tharraing Winehouse mí-cháil uirthi féin freisin mar thoradh ar mhí-úsáid drugaí agus alcóil, agus na géar-fhadhbanna sláinte a lean as. Chuir na fadhbanna seo go mór isteach uirthi agus ar a stádas mar cheoltóir den scoth, agus d'éag sí dá bharr sa deireadh.
Déchosachas. Is éard is déchosachas ann ná an cineál gluaiseachta trastíre ina ngluaiseann orgánach trí a cuid dhá géaga cúil, nó cosa a úsáid. Tugtar déchosach (Laidin: "bis": "dá“, "pes/pedis": "cos/cois") ar ainmhí nó meaisín a mbogann de ghnáth ar bhealach déchosaigh. I measc na gcineálacha gluaiseacht seo tá siúl, rith, nó preabadh, ar dhá géagán (de ghnáth cosa
Pontrhydygroes. Sráidbhaile beag is ea Pontrhydygroe i gCeredigion oirthuaisceart na Breataine Bige gearr d'Afon Ystwyth, an abhainn a shreabhann tríd an sráidbhaile.
Roimhe seo, bhí tionscal na mianadóireachta faoi lán seol ann, go háirithe ag na Lisburnes. Le déanaí chuidigh maoiniú éagsúla le hatógáil droichead na mianadóirí trasna na habhann, an Ystwyth, agus leis an t-eas chomh maith. Ag tús an chéid seo caite, bhí thart ar 9 teach tábhairne sa sráidbhaile.
Tristan da Cunha. Is oileán beag san Atlantach Theas é Tristan da Cunha agus roinnt oileán beag neamháitrithe eile ina chóngar. Cuid den chríoch thar lear úd de chuid na Ríochta Aontaithe San Héilin, Oileán na Deascabhála agus Tristan da Cunha é. Cónaíonn gobharnóir na críche i Jamestown, i San Héilin. Bhí 264 duine ina gcónaí ar an oileán sa bhliain 2010.
Tá Tristan da Cunha suite 2,816 ciliméadar amach ó chósta na hAfraice Theas agus 3,360 ciliméadar ó chósta Mheiriceá Theas. Tá 98 ciliméadar cearnach d'achar san oileán Tristan da Cunha féin. Tá 207 ciliméadar cearnach ar fad ann agus na hoileáin bheaga curtha san áireamh. Orthu siúd tá Inaccessible Island agus na hOileáin Nightingale, 35km taobh thiar theas ó Tristan, agus Gough Island, 395km taobh theas-thoir theas uaidh. Anaclanna dúlra iad Inaccessible agus Gough. Bíonn seisear ag cur fúthu ar Gough mar fhoireann an stáisiúin aimsire atá ag an Afraic Theas ansin.
Tá Edinburgh of the Seven Seas, an t-aon bhaile ar Tristan, suite ar an gcósta thiar thuaidh ar an t-aon talamh réasúnta mín ar an oileán. Is é Queen Mary's Peak, binn bholcánach, an pointe is airde (2,062 méadar). Bíonn sneachta ar an mbinn sa gheimhreadh, ach ní chuireann sé sioc ar an oileán faoi bhun 500 méadar. Deirtear gurb é an áit is iargúlta ar Domhan é a bhfuil daoine ina gcónaí ann.